ai4bharat/Pralekha huggingface dataset:
जल शक्ति मंत्रालय
नल जल कनेक्शन जल जीवन मिशन के तहत अरुणाचल प्रदेश के सुदूर गांवों तक पहुंचा
ब्रोकसार्थंग भारत और भूटान के बीच अंतरराष्ट्रीय सीमा पर स्थित अरुणाचल प्रदेश के पश्चिमी केमेंग जिले का एक छोटा सा गांव है। यह मध्य समुद्री स्तर  से लगभग 2,900 मीटर की ऊंचाई पर स्थित है। यहां ‘ब्रोकपा‘ समुदाय से संबंधित 170 व्यक्तियों की वर्तमान आबादी के साथ 22 परिवार हैं। ब्रोकपा याक के पालन पोषण एवं खानाबदोश जीवनशैली के लिए विख्यात हैं। यह गांव जिला मुख्यालय बोमडिला से लगभग 76 किमी की दूरी पर तथा निकटतम शहर दिरांग से 36 किमी की दूरी पर है।
2019 तक, गांववासी जलापूर्ति की बड़ी कमी से जूझ रहे थे, लेकिन जल जीवन मिशन  के तहत राज्य के सार्वजनिक स्वास्थ्य इंजीनियरिंग विभाग ने 2020 में गांव के सभी परिवारों को उपचारित जलापूर्ति उपलब्ध करा दी। यह स्कीम पाइप्ड ग्रेविटी सिस्टम पर आधारित है और इसमें उपचार संयंत्र के प्रावधान के साथ 67 लाख रुपये की अनुमानित लागत के साथ इसकी रूपरेखा भविष्य की आबादी को ध्यान में रखकर भी बनाई गई है। स्कीम के योजना निर्माण एवं कार्यान्वयन में समुदाय को भी जोड़ा गया था। उन्होंने श्रम के रूप में जलापूर्ति स्कीम में गांव के संस्थानिक घटक के 5 प्रतिशत का योगदान दिया। ग्राम जल एवं स्वच्छता समिति सक्रिय है और समिति प्रणाली के ओएंडएम का भार ग्रहण करने की प्रक्रिया में है। जल जीवन मिशन जलापूर्ति स्कीमों के योजना निर्माण, कार्यान्वयन, प्रचालन और रखरखाव में स्थानीय समुदाय की भागीदारी अधिदेशित करता है।
जाड़े में शून्य से नीचे के तापमान से लेकर मानसून में लगातार वर्षा के कारण उपचारित जलापूर्ति उपलब्ध कराने का दायित्व आसान नहीं था। निर्माण कार्य सबसे दुष्कर हिस्सा था क्योंकि एक तो कुशल राजगीरों और मजदूरों को ढूंढना बहुत कठिन था और दूसरा अत्यधिक ठंड और मूलभूत सुविधाओं के अभाव के कारण वे अक्सर काम छोड़ते रहे। जमी हुई बर्फीली सड़क, कोहरे के कारण शून्य दृश्यता और अक्सर होने वाले भूस्खलनों के कारण निर्माण के दौरान सामग्रियों की मालढुलाई और निगरानी भी उतना ही मुश्किल था। लेकिन इन सभी कठिनाइयों का बहादुरी से सामना करते हुए, निर्धारित स्कीम में परिकल्पित योजना के अनुरूप काम पूरा किया गया। सबसे अधिक प्रसन्न ग्रामीण थे, उनकी प्रसन्नता स्पष्ट रूप से झलक रही थी जब उन्होंने प्रार्थना के समय हाथों में पारंपरिक ‘कड़ा‘ बांधने के साथ अपने घरों में पानी प्राप्त किया।
प्रधानमंत्री श्री नरेन्द्र मोदी द्वारा 15 अगस्त 2019 को घोषित जल जीवन मिशन 2024 तक देश के प्रत्येक ग्रामीण परिवार में नल जल कनेक्शन उपलब्ध कराने के उद्वेश्य के साथ राज्यो के साथ साझीदारी में कार्यान्वयन के अधीन है। मिशन का लक्ष्य प्रत्येक ग्रामीण परिवार को नियमित एवं दीर्घकालिक आधार पर 55 लीटर प्रति व्यक्ति प्रति दिन  के सेवा स्तर पर पीने के पानी की आश्वस्त उपलब्धता में सक्षम बनाना है।
इन कठिन तराई क्षेत्रों एवं काफी ऊंचाई पर जल जीवन मिशन का कार्यान्वयन एक दुष्कर कार्य है। कठोर जलवायुगत स्थितियों एवं निम्न कनेक्टिविटी के साथ बाधाएं बढ़ती जाती हैं। इतना ही चुनौतीपूर्ण काम स्थानीय समुदाय में व्यवहारगत बदलाव लाना है जो अपनी मान्यताओं तथा जीवनशैली को आसानी से छोड़ना नहीं चाहते। लेकिन इस सुदूर गांव की सफलता गाथा लोगों, विशेष रूप से महिलाओं के जीवन में सुधार लाने के केंद्रीय सरकार द्वारा परिकल्पित बेहतर भविष्य का एक प्रमाण है।
वित्त मंत्रालय
डीआरआई ने मैसर्स वीवो मोबाइल इंडिया प्राइवेट लिमिटेड की 2,217 करोड़ रुपये की सीमा शुल्क की चोरी का खुलासा किया
राजस्व खुफिया निदेशालय  ने अपनी एक जांच के दौरान मैसर्स वीवो मोबाइल इंडिया प्राइवेट लिमिटेड  से लगभग 2,217 करोड़ रुपये की सीमा शुल्क चोरी का खुलासा किया है।
मैसर्स वीवो इंडिया, मैसर्स वीवो कम्युनिकेशन टेक्नोलॉजी कंपनी लिमिटेड, ग्वांगडोंग, चीन की एक सहायक कंपनी है और यह मोबाइल हैंडसेट और एक्सेसरीज़ के निर्माण, इसकी असेम्बलिंग और थोक व्यापार के साथ-साथ वितरण के व्यवसाय से जुड़ी है।
डीआरआई अधिकारियों द्वारा मैसर्स वीवो इंडिया के कारखाने परिसर में तलाशी के दौरान मैसर्स वीवो इंडिया द्वारा मोबाइल फोन के निर्माण में उपयोग के लिए आयातित कुछ वस्तुओं के विवरण में जानबूझकर गलत जानकारियां देने के आपत्तिजनक साक्ष्य बरामद किए गए।
इन गलत जानकारियों के परिणामस्वरूप मैसर्स वीवो इंडिया ने 2,217 करोड़ रुपये की राशि के अनुचित शुल्क छूट का गलत लाभ उठाया। जांच पूरी होने के बाद मैसर्स वीवो इंडिया को कारण बताओ नोटिस जारी किया गया है, जिसके तहत सीमा शुल्क अधिनियम, 1962 के प्रावधानों के अंतर्गत 2,217 करोड़ रुपये के सीमा शुल्क को जमा करने को कहा गया है।
मैसर्स वीवो इंडिया ने अपनी अलग-अलग शुल्क देनदारी के निर्वहन के लिए स्वेच्छा से 60 करोड़ रुपये जमा किए हैं।
हाल ही में डीआरआई द्वारा की गई एक अन्य जांच में मैसर्स ओप्पो मोबाइल्स इंडिया प्राइवेट लिमिटेड को 4,403.88 करोड़ रुपये की डिमांडिंग ड्यूटी के लिए कारण बताओ नोटिस जारी किए गए है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 114.46 करोड़ से अधिक टीके लगाए जा चुके हैं
बीते चौबीस घंटों में 73.44 लाख से अधिक टीके लगाए गए
स्वस्थ होने की वर्तमान दर 98.28 प्रतिशत
पिछले 24 घंटों में 11,919 नए रोगी सामने आए
भारत में सक्रिय मरीजों की संख्या 1,28,762 है
साप्ताहिक सक्रिय मामलों की दर , बीते 55 दिनों से 2 प्रतिशत से कम
पिछले 24 घंटों में 73,44,739 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 114.46 करोड़  के अहम पड़ाव से अधिक हो गया। इस उपलब्धि को 1,17,53,091 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,81,329
|
|
दूसरी खुराक
|
|
93,66,454
|
|
अग्रिम पंक्ति के कर्मी
|
|
पहली खुराक
|
|
1,83,74,937
|
|
दूसरी खुराक
|
|
1,62,43,805
|
|
18-44 वर्ष आयु वर्ग
|
|
पहली खुराक
|
|
43,72,66,448
|
|
दूसरी खुराक
|
|
18,06,38,478
|
|
45-59 वर्ष आयु वर्ग
|
|
पहली खुराक
|
|
17,94,26,594
|
|
दूसरी खुराक
|
|
10,79,09,648
|
|
60 वर्ष से अधिक
|
|
पहली खुराक
|
|
11,24,08,002
|
|
दूसरी खुराक
|
|
7,26,17,156
|
|
कुल
|
|
|
|
1,14,46,32,851
पिछले 24 घंटों में 11,242 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,38,85,132 हो गई है।
नतीजतन, भारत में स्वस्थ होने की दर 98.28% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 144 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 11,919 नए मरीज सामने आए हैं।
वर्तमान में 1,28,762 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.37 प्रतिशत हैं। यह मार्च 2020 के बाद से सबसे कम है।
देश भर में जांच क्षमता का विस्तार लगातार जारी है। पिछले 24 घंटों में कुल 12,32,505 जांच की गई हैं। भारत ने अब तक कुल 62.82 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.94 प्रतिशत है जो पिछले 55 दिनों से लगातार 2% से कम बनी हुई है। दैनिक रूप से पुष्टि वाले मामलों की दर 0.97 प्रतिशत है। दैनिक सकारात्मकता दर पिछले 45 दिनों से 2 प्रतिशत से कम और लगातार 80 दिनों से दैनिक 3 प्रतिशत से नीचे बनी हुई है।
इस्पात मंत्रालय
भारतीय खान ब्यूरो ने राष्ट्रीय खनिज विकास निगम की खदानों को पांच सितारा रेटिंग प्रदान की
भारतीय खान ब्यूरो  ने राष्ट्रीय खनिज विकास निगम- एनएमडीसी की लौह अयस्क खदानों - किरंदुल डिपॉजिट - 14 एमजेड, किरंदुल डिपॉजिट - 14 एनएमजेड और बचेली डिपॉजिट - 5 को बुधवार के दिन नागपुर में पांच सितारा रेटिंग से सम्मानित किया है। केंद्रीय कोयला, खान और संसदीय कार्य मंत्री श्री प्रह्लाद जोशी ने राष्ट्रीय खनिज विकास निगम के उत्पादन निदेशक श्री दिलीप कुमार मोहंती को पुरस्कार प्रदान किया।
राष्ट्रीय खनिज विकास निगम के प्रशासनिक नियंत्रण में आने वाली खदानें लगातार देश के सर्वश्रेष्ठ प्रदर्शन वाले खनन पट्टों में शामिल हैं और भारतीय खान ब्यूरो के द्वारा खान मंत्रालय की तरफ से स्टार रेटिंग प्रणाली में पांच सितारा रेटिंग प्राप्त करती हैं। सतत विकास ढांचे  के कार्यान्वयन के लिए किए गए उनके प्रयासों और विभिन्न कार्य योजनाओं के आधार पर खानों का मूल्यांकन किया जाता है। वैज्ञानिक एवं कुशल खनन के माध्यम से प्रभावी प्रबंधन; स्थान परिवर्तन और पुनर्वास के सामाजिक प्रभावों को संबोधित करना; स्थानीय सामुदायिक जुड़ाव व कल्याणकारी कार्यक्रम; प्रगतिशील तथा अंतिम खान परिक्षेत्र; और अंतरराष्ट्रीय मानकों को अपनाना आदि ये सभी मूल्यांकन के स्थापित मानदण्ड हैं।
राष्ट्रीय खनिज विकास निगम ने नागपुर में भारतीय खान ब्यूरो  के 75वें स्थापना दिवस के उपलक्ष्य में विशेष खनन प्रदर्शनी में भाग लिया। खान मंत्रालय के सचिव श्री विवेक भारद्वाज ने कंपनी और भारत के खनन क्षेत्र की प्रगति तथा हालिया पहल का उल्लेख करते हुए एनएमडीसी पवेलियन का उद्घाटन किया।
कृषि एवं किसान कल्याण मंत्रालय
भारतीय कृषि अनुसंधान परिषद 16 से 18 जुलाई तक डॉ. सी. सुब्रमण्यम सभागार में अपना 95वां स्थापना और प्रौद्योगिकी दिवस मनाएगी
केंद्रीय कृषि और किसान कल्याण मंत्री श्री नरेंद्र सिंह तोमर और केंद्रीय मत्स्य पालन, पशुपालन और डेयरी मंत्री श्री परषोत्तम रूपाला 16 जुलाई को 95वें स्थापना और प्रौद्योगिकी दिवस का उद्घाटन करेंगे। केंद्रीय कृषि एवं किसान कल्याण राज्य मंत्री श्री कैलाश चौधरी और सुश्री शोभा करंदलाजे भी इस अवसर की शोभा बढ़ाएंगे। कृषि में नवाचारों को प्रोत्साहित करने के लिए चालीस चयनित प्रौद्योगिकियों को भी जारी किया जाएगा और डेवलपर्स को मान्यता भी मिलेगी। यह कार्यक्रम 16 से 18 जुलाई 2023 तक डॉ. सी. सुब्रमण्यम ऑडिटोरियम, एनएएससी कॉम्प्लेक्स में आयोजित किया जाएगा। आईसीएआर हर साल 16 जुलाई को अपना स्थापना दिवस मनाता है। इस वर्ष से इसे 'स्थापना एवं प्रौद्योगिकी दिवस' के रूप में मनाने का निर्णय लिया गया है।
आईसीएआर भारत सरकार के कृषि और किसान कल्याण मंत्रालय के कृषि अनुसंधान और शिक्षा विभाग  के तहत एक स्वायत्त संगठन है। यह संगठन पूरे देश में बागवानी, मत्स्य पालन और पशु विज्ञान सहित कृषि में अनुसंधान और शिक्षा के समन्वय, मार्गदर्शन और प्रबंधन के लिए शीर्ष निकाय है। देश भर में फैले 113 आईसीएआर संस्थान और 75 कृषि विश्वविद्यालय कृषि विज्ञान के क्षेत्रों में अनुसंधान करने में लगे हुए हैं।
इस कार्यक्रम का मुख्य आकर्षण प्रौद्योगिकी प्रदर्शनी एवं उद्योग इंटरफ़ेस होगा। कृषि उत्पादन, गुणवत्ता और किसान की आय बढ़ाने के लिए एवं हितधारकों के लाभ के लिए विभिन्न आईसीएआर संस्थानों द्वारा विकसित नवीन प्रौद्योगिकियों को प्रदर्शनी में प्रदर्शित किया जाएगा। इनके अलावा, टिकाऊ और जलवायु-अनुकूल कृषि, प्रदर्शनी का मुख्य केंद्र बिंदु होगी। प्रदर्शनी में चावल, गेहूं, मक्का, दालें, तिलहन, श्री अन्न  और अन्य वाणिज्यिक फसलों के लिए पर्यावरण के अनुकूल नवाचारों पर भी प्रकाश डाला जाएगा। मशीनीकरण, सटीक खेती  और मूल्य वर्धित उत्पादों पर भी ध्यान दिया जाएगा। कृषि के सफल प्रचार के लिए आईसीएआर की शिक्षा प्रणाली, मजबूत विस्तार प्रणाली और नवाचार को प्रदर्शित किया जाएगा। इनके अलावा, एक्सपो में हितधारकों के लाभ के लिए पशु विज्ञान, मुर्गी पालन और मत्स्य पालन के लिए हाल ही में विकसित सिद्ध तकनीक प्रदर्शित की जाएगी ।
प्रदर्शनी के दौरान आईसीएआर संस्थानों द्वारा विकसित व्यावसायीकरण की क्षमता वाली विभिन्न प्रकार की प्रौद्योगिकियों / उत्पादों को प्रदर्शित किया जाएगा। इस कार्यक्रम में आईसीएआर और उद्योगों के बीच बातचीत के पीपीपी मॉडल के साथ ही भविष्य की संभावनाओं के संबंध में आईसीएआर संस्थानों द्वारा विकसित विभिन्न प्रकार की प्रौद्योगिकियों/उत्पादों के बारे में जानकारी प्राप्त करने के लिए 100 से अधिक उद्योग भागीदारों  की भाग लेने की उम्मीद है। इसके अलावा, 500 से अधिक किसानों के साथ-साथ पड़ोसी राज्यों के 1000 छात्र भी आईसीएआर स्थापना और प्रौद्योगिकी दिवस में भाग लेंगे। प्रदर्शनी से प्रौद्योगिकी के बड़े पैमाने पर प्रसार और कृषि विज्ञान को लोकप्रिय बनाने में मदद मिलेगी।
शिक्षा मंत्रालय
शिक्षा मंत्रालय की झांकी भारत की शिक्षा के अतीत, वर्तमान और भविष्य के बीच एक कड़ी बुनती है-श्री धर्मेंद्र प्रधान
केन्द्रीय शिक्षा और कौशल विकास एवं उद्यमिता मंत्री श्री धर्मेंद्र प्रधान ने गणतंत्र दिवस परेड, 2022 में केन्द्रीय मंत्रालयों/विभागों की श्रेणी में शिक्षा मंत्रालय की झांकी को सर्वश्रेष्ठ झांकी का पुरस्कार मिलने पर प्रसन्नता व्यक्त की।
उन्होंने कहा कि शिक्षा मंत्रालय की झांकी ने भारत के गौरवशाली अतीत, वर्तमान और भारत में शिक्षा के स्मार्ट भविष्य को एक सूत्र में पिरोते हुए “वेदों से मेटावर्स तक” की विषय - वस्तु के साथ राष्ट्रीय शिक्षा नीति 2020 को प्रदर्शित किया। उन्होंने इस झांकी के माध्यम से प्राचीन काल से लेकर आधुनिक काल तक की शिक्षा के दृष्टिकोण को रेखांकित करने के लिए मंत्रालय के अधिकारियों के प्रयासों की सराहना की। उन्होंने गणतंत्र दिवस परेड 2022 में प्रतिस्पर्धी प्रस्तुति केअन्य विजेताओं को भी बधाई दी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 209.27 करोड़ टीके लगाए जा चुके हैं
बीते चौबीस घंटों में 31,52,882 टीके लगाए गए
भारत में सक्रिय मरीजों की संख्या 1,01,830 है
सक्रिय मामलों की दर 0.23 प्रतिशत है
स्वस्थ होने की वर्तमान दर 98.58 प्रतिशत है
बीते चौबीस घंटों में 15,220 लोग स्वस्थ हुए,अब तक स्वस्थ हुए कुल लोगों की संख्या 4,36,85,535 है
पिछले 24 घंटों में 15,754 नए मामले सामने आए
दैनिक सक्रिय मामलों की दर 3.47 प्रतिशत है
साप्ताहिक सक्रिय मामलों की दर 3.90 प्रतिशत है
अब तक 88.18 करोड़ जांच की जा चुकी हैं,बीते चौबीस घंटों में 4,54,491 जांच की गई
कोयला मंत्रालय
कोयला मंत्रालय ने आज एक और खदान की नीलामी की; एक अन्य खदान की नीलामी की प्रक्रिया चल रही है
इन खदानों का संयुक्त कोयला भंडार 779 मिलियन टन है
कोयला मंत्रालय ने 03 नवंबर, 2022 को छठे दौर और पांचवें दौर के दूसरे प्रयास के तहत वाणिज्यिक खनन के लिए कोयला खदानों की नीलामी शुरू की थी। इन खदानों की फॉरवर्ड नीलामी 27.02.2023 को शुरू की गई है और ई-नीलामी के चौथे दिन, दो कोयला खदानों को नीलामी के लिए रखा गया था और दोनों कोयला खदानें एमएमडीआर कोयला खदानें थीं। इन कोयला खदानों का विस्तृत विवरण इस प्रकार है:-
- दोनों कोयला खदानें पूरी तरह से खोजी गई खदानें हैं;
- इन दो कोयला खदानों का कुल भूगर्भीय भंडार ~ 779 मिलियन टन है
- इन कोयला खदानों का संचयी पीआरसी 5.48 एमटीपीए है
चौथे दिन के परिणाम इस प्रकार हैं:
|
|
क्र.सं
|
|
खदान का नाम
|
|
राज्य
|
|
पीआरसी 
|
|
भूगर्भीय भंडार 
|
|
द्वारा प्रस्तुत अंतिम बोली
|
|
न्यूनतम निर्धारित मूल्य 
|
|
अंतिम प्रस्ताव 
|
|
1
|
|
अर्जुनी 
|
|
मध्य प्रदेश
|
|
1.36
|
|
106.124
|
|
ई-नीलामी जारी है।
|
|
2
|
|
गोंदबहेड़ा उझेनी
|
|
मध्य प्रदेश
|
|
4.12
|
|
672.870
|
|
एमपी नेचुरल रिसोर्सेज प्राइवेट लिमिटेड
|
|
4.00%
|
|
7.00%
.अर्जुनी  कोयला खदान के लिए, ई-नीलामी की प्रक्रिया चल रही थी।
खनन शुरू होने पर इन कोयला खदानों से ~620 करोड़ रुपये का वार्षिक राजस्व अर्जित होगा, जिसकी गणना इन कोयला खदानों [अर्जुनी  कोयला खदान को छोड़कर] के पीआरसी पर की गई है। ये खदानें ~ 822 करोड़ रुपये के पूंजी निवेश को आकर्षित करेंगी और इनसे ~ 7409 लोगों को रोजगार मिलेगा।
प्रधानमंत्री कार्यालय
प्रधानमंत्री ने मालदीव के राष्ट्रपति श्री इब्राहिम मोहम्मद सोलेह को टेलीफोन पर बधाई दी
प्रधानमंत्री श्री नरेन्द्र मोदी ने मालदीव में हाल में सम्पन्न हुए संसदीय चुनावों में मालदीव की लोकतंत्रिक पार्टी  की जीत पर राष्ट्रपति श्री इब्राहिम मोहम्मद सोलेह को बधाई दी है।
प्रधानमंत्री ने कहा कि एमडीपी की इस विजय से उसके नेताओं की नीतियों और प्रयासों का पता चलता है। पार्टी मालदीव की जनता के कल्याण के लिए प्रतिबद्ध है। प्रधानमंत्री ने चुनाव के सफलतापूर्वक सफल होने का स्वागत किया और कहा कि मालदीव के लोकतांत्रिक संस्थान और देश में लोकतंत्र की बुनियाद मजबूत होगी।
प्रधानमंत्री ने कहा कि भारत ‘पड़ोसी पहले’ की नीति के प्रति कटिबद्ध है और भारत मालदीव के साथ अपनी साझेदारी मजबूत करने के लिए काम करेगा। उन्होंने कहा कि भारत मालदीव के सामाजिक-आर्थिक विकास की आवश्यकताओं को पूरा करेगा।
प्रधानमंत्री ने पूर्व राष्ट्रपति मोहम्मद नशीद से भी बात की और उन्हें भारी विजय के लिए बधाई दी। प्रधानमंत्री ने मालदीव में लोकतांत्रिक मूल्यों को मजबूत बनाने वाले सभी भागीदारों की सराहना की और भारत की तरफ से हर संभव सहयोग की पेशकश की।
जनजातीय कार्य मंत्रालय
अबकी होली ट्राइब्स इंडिया वाली! ट्राइब्स इंडिया ने अपने विशेष होली संग्रह में आकर्षक जनजातीय उत्पादों को प्रदर्शित किया है
होली का रंगारंग त्यौहार जैसे जैसे निकट आ रहा है, देश के कोने-कोने में इस उत्सव की धूम मची हुई है, ऐसे में ट्राइब्स इंडिया ने अपने आकर्षक और व्यापक प्रकार के जनजातीय उत्पादों को अद्यतन किया है। इसकी सूची, दुकानों और वेबसाइट के भौतिक नेटवर्क दोनों में होली के त्योहार के लिए विशेष उत्पादों का भंडार इकट्ठा किया गया है।
पुरुषों और महिलाओं के लिए रंगीन कुर्ते, विभिन्न प्रकार की बुनाई और शैलियों में बंडी, साड़ी, विभिन्न परंपराओं जैसे महेश्वरी, चंदेरी, बाग, कांथा, भंडारा, टसर, संभलपुरी और इकत में परिधान और स्टॉल होली संग्रह का एक हिस्सा है। संग्रह में प्राकृतिक, हर्बल उत्पाद जैसे जैविक गुलाल, जैविक साबुन, शैंपू, हर्बल तेल और पैक शामिल हैं। शर्बत, स्क्वैश, सूखे मेवे जैसे काजू और शहद की विभिन्न किस्में इस विशेष संग्रह का एक हिस्सा हैं। जैविक रंग और सूखे मेवे और अन्य स्नैक्स रखने के लिए भी डोकरा शिल्प परंपरा में सुंदर दस्तकारी वाले कटोरे उपलब्ध हैं।
ट्राइब्स इंडिया के 130 आउटलेट्स और ई-कॉमर्स प्लेटफॉर्म  विभिन्न प्रकार की जरूरतों को पूरा कर रहे हैं। एक आदर्श वन-स्टॉप डेस्टिनेशन, ट्राइब्स इंडिया की सूची में वर्तमान में देश भर के आदिवासी उत्पाद शामिल हैं। यह प्राकृतिक उत्पाद, हस्तशिल्प और हथकरघा दोनों जनजातीय जीवन के तरीकों को प्रदर्शित करते हैं।
प्राकृतिक और प्रतिरक्षा बढ़ाने वाले जनजातीय उत्पाद जैसे जैविक हल्दी, सूखा आंवला, जंगली शहद, काली मिर्च, रागी, त्रिफला, और मसूर की दाल, मूंग दाल, उड़द की दाल, सफेद बीन्स और वारली शैली या पत्ताचित्र की प्राचीन कलाकृति में डलिया जैसे उत्पाद यहाँ पर उपलब्ध हैं। डोकरा शैली में दस्तकारी की गई ज्वैलरी, पूर्वोत्तर के वांचो और कोन्याक जनजातियों के मनकों की माला, समृद्ध और चमकीले परिधान और सिल्क उत्पाद; रंग-बिरंगी कठपुतलियों और बच्चों के खिलौनों से लेकर पारंपरिक बुनाई जैसे डोंगरिया शॉल और बोडो बुनाई; धातु शिल्प से लेकर बांस के उत्पादों तक; इन सभी को ट्राइब्स इंडिया से प्राप्त किया जा सकता है।
जनजातीय उपज और उत्पादों के विपणन और विकास के माध्यम से आजीविका को बढ़ावा देने और आदिवासियों को सशक्त बनाने के अपने प्रयासों के तहत, ट्राइफेड ट्राइब्स इंडिया नेटवर्क में बिक्री के लिए अपने विविध और आकर्षक उत्पादों का विस्तार कर रहा है।
यह आदिवासी उत्पाद, हस्तशिल्प वस्तुएं और जैविक उत्पाद दोनों, उपहार के रूप में अच्छे विकल्प हैं। उन्हें आवश्यकताओं और बजट के आधार पर आकर्षक और अनुकूल, योग्य उपहार के रूप में पैक और हैम्पर्स के तौर पर प्रस्तुत किया जा सकता है। ये गिफ्ट हैम्पर्स उत्कृष्ट जैविक, पुन:उपयोग वाले, टिकाऊ पैकिंग सामग्री में पैक किए जाते हैं, जिन्हें प्रसिद्ध डिजाइनर सुश्री रीना ढाका द्वारा विशेष रूप से ट्राइब्स इंडिया के लिए डिज़ाइन किया गया है और ये किसी भी अवसर के लिए उपयुक्त होते हैं।
रंग और खुशी के इस त्यौहार के लिए अपने निकटतम ट्राइब्स इंडिया आउटलेट या ट्राइब्सइंडिया.कॉम वेबसाइट को देखें।
अबकी होली ट्राइब्स इंडिया वाली! # वोकल फॉर लोकल यानी स्थानीय उत्पाद के लिए मुखर बनिए # आदिवासी उत्पाद खरीदें।
ट्राइब्स इंडिया आउटलेट्स की सूची:
रक्षा मंत्रालय
रक्षा मंत्री श्री राजनाथ सिंह ने डेफएक्सपो 2020 मोबाइल ऐप लॉन्च किया
रक्षा मंत्री श्री राजनाथ सिंह ने आज नई दिल्ली में आगामी डेफएक्सपो 2020 के मोबाइल ऐप को लॉन्च किया। यह ऐप एप्पल ऐप स्टोर और एंड्रॉयड प्ले स्टोर पर उपलब्ध है। इस ऐप की मुख्य विशेषताएं ‘इंफॉर्म, इंगेज, फीडबैक’ हैं। ऐप में दैनिक आयोजनों, हिस्सा लेने वाले प्रदर्शनकर्ताओं, रक्षा सार्वजनिक क्षेत्र उपक्रमों, सेमिनार/वेबिनार में हिस्सा लेने वाले मेहमान वक्ताओं, इलेक्ट्रॉनिक पुस्तिकाओं व ई-पुस्तकों जैसे प्रकाशन, स्थलों के मानचित्र व दिशा-निर्देश तथा शहर के मौसम की विस्तृत जानकारी उपलब्ध है।
इस ऐप को रक्षा मंत्रालय के अधीन रक्षा उत्पादन विभाग ने विकसित किया है, जिसका उद्देश्य आगंतुकों तथा प्रदर्शनकर्ताओं को सहायता प्रदान करना है। ऐप की अन्य विशेषताओं में व्यापार के मद्देनजर प्रदर्शनकर्ताओं का संपर्क, प्रदर्शनकर्ताओं की आपसी बातचीत, टिकट बुकिंग, तंबू आधारित शहरों  में निवास सुविधा, पुश नोटिफिकेशन और सोशल मीडिया शामिल हैं। फीडबैक प्रणाली ऐप की एक अन्य प्रमुख विशेषता है, ताकि आयोजन के दौरान गतिविधियों में सुधार लाया जा सके।
रक्षा मंत्री ने डेफएक्सपो 2020 की तैयारियों का भी जायजा लिया। समीक्षा बैठक के दौरान वरिष्ठ अधिकारियों ने रक्षा मंत्री को अवगत कराया कि अब तक 880 से अधिक प्रदर्शनकर्ताओं ने पंजीकरण कराया है, जो एक रिकॉर्ड है। इनमें विदेशी कंपनियां भी शामिल हैं। इस तरह इस बार यह संख्या डेफएक्सपो 2018 की संख्या से भी अधिक हो गई है। इस प्रदर्शनी में प्रदर्शनकर्ताओं द्वारा स्थान की बुकिंग में भी 52 प्रतिशत का भी इजाफा हुआ है, जो पिछली प्रदर्शनी की तुलना में लगभग 41,000 वर्गमीटर अधिक है। रक्षा मंत्री और सेना प्रमुख के स्तर पर 18 देशों के विदेशी प्रतिनिधियों ने इसमें हिस्सा लेने की पुष्टि की है। आशा की जाती है कि इस प्रदर्शनी के दौरान कई समझौता-ज्ञापनों पर हस्ताक्षर किए जाएंगे।
समीक्षा बैठक में रक्षा सचिव डॉ. अजय कुमार, रक्षा उत्पादन सचिव श्री सुभाष चंद्रा और अन्य वरिष्ठ अधिकारियों ने हिस्सा लिया। डेफएक्सपो 2020, पांच से आठ फरवरी, 2020 के बीच उत्तर प्रदेश की राजधानी लखनऊ में होगा। एक्सपो की थीम ‘इंडियाः दि इमरजिंग डिफेंस मैन्युफैक्चरिंग हब’ है। डेफएक्सपो 2020 के विषय में विस्तृत जानकारी www.defexpo.gov.in पर उपलब्ध है।
विज्ञान एवं प्रौद्योगिकी मंत्रालय
भारतीय वैज्ञानिकों ने ऐसे पदार्थों की खोज की जो यांत्रिक क्षति को स्वयं ठीक करते हैं
जल्द ही नये पदार्थ से ऐसा संभव हो सकता है कि अंतरिक्ष यान आदि में इस्तेमाल होने वाले, इलेक्ट्रॉनिक उपकरण क्षतिग्रस्त होने पर खुद ही ठीक हो सकें। वैज्ञानिकों द्वारा हाल ही में विकसित पदार्थ यांत्रिक टक्कर से उत्पन्न इलेक्ट्रिकल चार्ज की मदद से अपनी यांत्रिक क्षति की मरम्मत कर सकते हैं।
जिन उपकरणों का हम दैनिक उपयोग करते हैं वे अक्सर यांत्रिक क्षति के कारण खराब हो जाते हैं, जिससे हमें या तो उन्हें सुधारने या बदलने के लिए मजबूर होना पड़ता है। इससे उपकरण का जीवन कम हो जाता है और रखरखाव की लागत बढ़ जाती है। कई मामलों में, जैसे की अंतरिक्ष यान, मरम्मत के लिए इंसानों की मौजूदगी संभव नहीं है।
ऐसी आवश्यकताओं को ध्यान में रखते हुए, भारतीय विज्ञान शिक्षा एवं अनुसंधान संस्थान  कोलकाता के शोधकर्ताओं ने आईआईटी खड़गपुर के साथ मिलकर पीजोइलेक्ट्रिक मॉलिक्यूलर क्रिस्टल विकसित किये हैं जो बिना किसी बाहरी हस्तक्षेप की मदद के अपनी यांत्रिक क्षति को खुद ही ठीक करते हैं। पीजोइलेक्ट्रिक क्रिस्टल पदार्थों का एक समूह है जो यांत्रिक प्रभाव से गुजरने पर विद्युत उत्पन्न करता है।
वैज्ञानिकों द्वारा विकसित पीजोइलेक्ट्रिक मॉलिक्यूलर को बाइपाइराज़ोल ऑर्गेनिक क्रिस्टल कहा जाता है जो बिना किसी बाहरी हस्तक्षेप के यांत्रिक टूटफूट के बाद क्रिस्टलोग्राफिक परिशुद्धता के साथ मिलीसेकंड में बिना किसी की मदद से स्व-उपचार के द्वारा फिर से जुड़ जाते है।
इन आणविक ठोस में, यांत्रिक प्रभाव की वजह से इलेक्ट्रिक चार्ज को उत्पन्न करने की अनूठी क्षमता के कारण, क्षतिग्रस्त हिस्से से टूटे हुए टुकड़े इलेक्ट्रिक चार्ज उत्पन्न करते हैं, जिससे क्षतिग्रस्त हिस्सों द्वारा उन्हें वापस अपनी तरफ खींचा जाता है और शुद्धता और स्वायत्तता के साथ मरम्मत हो जाती है। सी एम रेड्डी को स्वर्णजयंती फैलोशिप के माध्यम से विज्ञान और प्रौद्योगिकी विभाग, भारत सरकार और विज्ञान और इंजीनियरिंग अनुसंधान बोर्ड  अनुसंधान अनुदान के द्वारा समर्थित यह रिसर्च हाल ही में जर्नल 'साइंस' में प्रकाशित किया गया है।
इस प्रक्रिया को शुरू में आईआईएसईआर कोलकाता टीम द्वारा प्रोफेसर सी मल्ला रेड्डी के नेतृत्व में विकसित किया गया था, जिन्हें विज्ञान और प्रौद्योगिकी विभाग, भारत सरकार द्वारा स्वर्णजयंती फेलोशिप  मिली थी। आईआईएसईआर कोलकाता के प्रो. निर्माल्य घोष, जो ऑप्टिकल पोलराइजेशन में सोसाइटी ऑफ फोटो-ऑप्टिकल इंस्ट्रुमेंटेशन इंजीनियर्स  जी.जी. स्टोक्स अवॉर्ड 2021 के विजेता हैं, ने पीजोइलेक्ट्रिक ऑर्गेनिक क्रिस्टल की उत्कृष्टता को जांचने और मापने के लिये विशेष रूप से तैयार अत्याधुनिक पोलराईजेशन माइक्रोस्कोपिक सिस्टम का उपयोग किया।. अणुओं या आयनों की पूर्ण आंतरिक व्यवस्था वाले इन पदार्थों को 'क्रिस्टल' कहा जाता है, जो प्रकृति में प्रचुर मात्रा में होते हैं। .
आईआईटी खड़गपुर की टीम, प्रो. भानु भूषण खटुआ और डॉ. सुमंत करण ने यांत्रिक ऊर्जा उत्पन्न करने में सक्षम उपकरणों के निर्माण के लिए नई पदार्थ के प्रदर्शन का अध्ययन किया। नये पदार्थ का हाई-एंड माइक्रो चिप, ऊंची परिशुद्धता वाले मैकेनिकल सेंसर, एक्चुएटर्स, माइक्रो रोबोटिक्स में इस्तेमाल किया जा सकता है। ऐसे पदार्थों में और शोध से आने वाले समय में ऐसे स्मार्ट गैजेट्स विकसित हो सकते हैं जो खुद ही क्रैक और स्क्रेच को ठीक कर सकें।
प्रकाशन लिंक: doi: 10.1126/science.abg3886
अधिक जानकारी के लिए: प्रोफेसर सी मल्ला रेड्डी  प्रोफसर निर्माल्य घोष  से संपर्क किया जा सकता है।
<><><><><><>
एमजी/एएम/एसएस/डीवी
(Visitor Counter : 505